open-index/open-wikipedia-markdown huggingface dataset:
Wii Fit Plus

**Wii Fit Plus** on Nintendo EAD:n kehittämä ja Nintendon julkaisema kuntoilupeli, joka on jatko-osa pelille *[[Wii Fit]]*. Peli julkaistiin Wii-pelikonsolille lokakuussa 2009. *Wii Fit Plus* esiteltiin ensimmäisen kerran E3-messuilla 2. kesäkuuta 2009. *Wii Fit Plus* sisältää 15 uutta tasapaino- ja aerobilajia ja kuusi uutta voimaharjoittelu- ja joogalajia. Uusi pelin sisältämä ominaisuus on kalorienpolttolaskuri.

Peliä pelataan Wii Balance Board -tasapainolaudalla. Monia lajeja voi pelata vain yksinpelinä. Pelistä löytyy myös lajeja, joita voi pelata jopa kahdeksan pelaajaa.

## Lajit
### Jooga
*Spine Extension
*Gate
*Grounded V

### Lihasharjoittelu

*Balance Bridge
*Single Leg Reach
*Side Lunge

### Training Plus
*Perfect 10
*Island Cycling
*Rhythm Kung-Fu
*Driving Range
*Segway Circuit
*Bird’s-Eye Bull’s Eye
*Snowball Fight
*Obstacle Course
*Tilt City
*Rhythm Parade
*Big Top Juggling
*Skateboard Arena
*Table Tilt Plus
*Balance Bubble Plus
*Basic Run Plus

## Vastaanotto
Peli sai pääosin positiivisia arvosteluja arvostelijoilta. IGN antoi pelille arvosanaksi 8,2. GameTrailers antoi arvosanaksi 7,5/10. GameSpot antoi myös sille arvosanaksi 7,5/10. Official Nintendo Magazine antoi sille arvosanaksi 91&nbsp;%. 1UP antoi arvosanaksi A-:n. X-Play antoi sille arvosanaksi 4/5. Kuukautta myöhemmin pelin julkaisusta peliä oli myyty maailmanlaajuisesti yhteensä 2,16 miljoonaa kappaletta ja huhtikuuhun 2011 mennessä 18,49 miljoonaa kappaletta.

## Lähteet
Mesikolibri

**Mesikolibri** (*Florisuga mellivora*) on neotrooppisen alueen kiitäjälintu. Sen esiintymisalue ulottuu Meksikon eteläosista Keski-Amerikkaan, ja Etelä-Amerikassa Kolumbiasta etelään Ecuadorin länsiosaan, Perun kaakkoisosaan ja Pohjois-Boliviaan sekä itään Venezuelaan, Trinidad ja Tobagoon, Guyanaan, Surinameen, Ranskan Guayanaan ja Amazonin alueelle Brasiliaan. Lajista tunnetaan kaksi alalajia. Carl von Linné kuvaili lajin holotyypin Surinamesta vuonna 1758.

## Lähteet
Munkkikolibri

**Munkkikolibri** (*Florisuga fusca*) on neotrooppisen alueen kiitäjälintu. Sen esiintymisalue ulottuu Brasilian itäosista Paraguayn kaakkoisosiin, Koillis-Argentiinaan ja Uruguayn pohjoisosiin. Louis Jean Pierre Vieillot kuvaili lajin holotyypin Brasiliasta vuonna 1817.

## Lähteet
Otto Furrer

**Otto Furrer** (19. lokakuuta 1903 Zermatt – 26. heinäkuuta 1951) oli sveitsiläinen alppihiihtäjä, sotilaspartiohiihtäjä ja hiihtäjä. Hän edusti seuratasolla Skiclub Zermattia.

Furrer oli mukana St. Moritzin olympialaisissa 1928 näytöslajina mukana olleessa sotilaspartiohiihdossa ja hiihdon 18 kilometrin kilpailussa, jossa hän oli kahdeskymmenesensimmäinen. Hän kilpaili myöhemmin alppihiihdossa, jossa hän voitti viisi MM-mitalia. Furrer sai kisoista yhden kultaisen, kaksi hopeista ja kaksi pronssista mitalia.

Furrer oli sivuosassa vuonna 1928 ilmestyneessä elokuvassa *Der Kampf ums Matterhorn*. Hän kuoli Matterhornilla sattuneessa onnettomuudessa vuonna 1951.

## Lähteet
Vindafjord

**Vindafjord** on Norjan kunta Rogalandin läänissä. Sen rajanaapureita ovat lounaassa Tysvær, kaakossa Suldal ja idässä Etne. Kunnan vesialueet rajoittuvat Sveioon lännessä, Stordiin luoteessa ja Kvinnheradiin koillisessa.

Kunnan hallintokeskus on Ølensjøenin taajama. Asutus on jakautunut tasaisesti kuntaa ympäröivien vuonojen laitamille, joilla sijaitsevat myös Sandeidin, Vikedalin, Skjoldin ja Ølensvågin taajamat.

## Historia
Kunta sai nykyiset rajansa vuonna 2006, jolloin aikaisempi Ølenin kunta liittyi Vindafjordiin. Ølen kuului vuoteen 2002 saakka silloiseen Hordalandin lääniin ja sen entinen alue lasketaan edelleen Sunnhordlandin alueeseen. Vindafjordin kunta oli perustettu 1965, jolloin Sandeid ja suurimmat osat Imslandia, Vikedalia, Vatsia ja Skjoldia muodostivat uuden kunnan. Suurin osa Vikebygdin kuntaa oli puolestaan liittynyt Ølenin kuntaan 1964. Nykyinen Vindafjordin kunta muodostuu siten seitsemästä 
aikaisemmasta kunnasta ja kuntakeskuksesta.

## Kuvia

Sandeid.jpg|Sandeidin taajamaa
Skjold kyrkje.jpg|Skjoldin kirkko
E134 Skjold Vindafjord.jpg|Eurooppatie E134 Skjoldissa.


## Tunnettuja henkilöitä
* Knud Baade (1808–1879), taidemaalari
* Jens Hundseid (1883–1965), pääministeri

## Lähteet

## Aiheesta muualla
Iso-orvokkikolibri

**Iso-orvokkikolibri** (*Colibri coruscans*) on neotrooppisen alueen kiitäjälintu. Sen esiintymisalue ulottuu Kolumbiasta ja Venezuelasta Guyanan eteläosaan, Pohjois-Brasiliaan, Ecuadoriin, Peruun, Boliviaan, Luoteis-Argentiinaan, sekä mahdollisesti Chilen pohjoisosaan. Lajista tunnetaan kaksi alalajia. John Gould kuvaili lajin holotyypin Etelä-Amerikasta vuonna 1845.

## Lähteet
YK:n ihmisoikeuskomitea

**YK:n ihmisoikeuskomitea** on 18 riippumattoman asiantuntijan muodostama elin, jonka tehtävänä on valvoa Yhdistyneiden kansakuntien (YK) kansalaisoikeuksia ja poliittisia oikeuksia koskevan yleissopimuksen noudattamista.

Kuka tahansa voi tehdä ihmisoikeuskomitealle valituksen jos katsoo yleissopimuksen takaamia oikeuksiaan rikotun. Myös valtiot voivat tehdä valituksen toisistaan.

Jäsenvaltioiden tulee myös määräajoin raportoida ihmisoikeuskomitealle siitä, miten ovat panneet sopimuksen määräykset täytäntöön.

Komitea kokoontuu Genevessä ja New Yorkissa yleensä kolmesti vuodessa.

## Aiheesta muualla
*YK:n ihmisoikeuskomitean verkkosivut
N-butyyliamiini

**N-butyyliamiini** on orgaaninen yhdiste, joka luokitellaan primääriseksi amiiniksi. Aine on normaaliolosuhteissa olomuodoltaan väritön neste, jolla on tunnusomainen haju ja se on helposti syttyvää ja muuttuu väriltään keltaiseksi seisoessaan. N-butyyliamiini on heikko emäs. Sen kemiallinen kaava on C4H11N ja rakennekaava CH3(CH2)3NH2. N-butyyliamiinista käytetään myös nimiä *butyyliamiini*, *1-aminobutaani*, *1-butanamiini* tai *monobutyyliamiini*.
 
N-butyyliamiinin moolimassa on 73,14&nbsp;g/mol, sulamispiste –50&nbsp;°C, kiehumispiste 78&nbsp;°C, tiheys 0,74&nbsp;g/cm3, taitekerroin 1,4–1,402, leimahduspiste –12&nbsp;°C c.c., itsesyttymislämpötila 312&nbsp;°C ja CAS-numero 109-73-9. Aine sekoittuu veteen.

N-butyyliamiinin isomeereja ovat isobutyyliamiini, sek-butyyliamiini ja tert-butyyliamiini.

## Valmistus ja käyttö
Butyyliamiinia valmistetaan ammoniakin ja butanolin tai 1-klooributaanin välisellä reaktiolla. Yhdistettä käytetään valmistettaessa värejä, emulgaattoreita, lääkkeitä, kuten tolbutamidia, maatalouskemikaaleja, kuten sienentorjunta-aine benomyyliä ja vulkanoinninkiihdyttimiä kuten dibutyylitioureaa.

## Katso myös
*Dibutyyliamiini
*Tributyyliamiini

## Lähteet

## Aiheesta muualla
*
*PubChem: N-butylamine 
*DrugBank: Butylamine 
*ChemBlink: Butylamine
Vammantuottamus

**Vammantuottamus** on rikos, jossa syyllinen aiheuttaa huolimattomuudellaan toiselle vakavuudeltaan ei-vähäisen ruumiinvamman tai sairauden. Suomen rikoslain mukaan siitä voi saada sakkoa tai enintään kaksi vuotta vankeutta. Vammantuottamusta kovempi rikos on kuolemantuottamus.

## Vammantuottamus Suomen laissa
Suomen rikoslain 21 luvussa säädetään seuraavasti:

10 § (21.4.1995/578): **Vammantuottamus**

*Joka huolimattomuudellaan aiheuttaa toiselle ruumiinvamman tai sairauden, joka ei ole vähäinen, on tuomittava vammantuottamuksesta sakkoon tai vankeuteen enintään kuudeksi kuukaudeksi.*

11 § (21.4.1995/578) **Törkeä vammantuottamus**

*Jos vammantuottamuksessa ruumiinvamma tai sairaus aiheutetaan törkeällä huolimattomuudella ja rikos on myös kokonaisuutena arvostellen törkeä, rikoksentekijä on tuomittava törkeästä vammantuottamuksesta sakkoon tai vankeuteen enintään kahdeksi vuodeksi.*

## Vammantuottamusten määrä Suomessa
Suomen käräjäoikeudet tekivät vuosina 2009–2012 noin vuosittain 200 ratkaisua (189–229 kpl/vuosi) rikostapauksissa, joista vakavin syyte oli vammantuottamus tai törkeä vammantuottamus. Syytteistä rikosnimike hyväksyttiin vuosittain 164–188 tapauksessa ja hylättiin noin 10 prosentissa tapauksista.

Vuonna 2014 vammantuottamuksesta päärikoksena tuomittiin 357 henkilöä, joista 354 sai sakkorangaistuksen, kaksi ehdollista vankeutta ja yksi ehdotonta vankeutta. Törkeästä vammantuottamuksesta päärikoksena tuomittiin samana vuonna 20 henkilöä, joista neljä sai sakkoa, kahdeksan ehdollista, yksi yhdyskuntapalvelua ja seitsemän ehdotonta vankeutta.

## Lähteet

## Aiheesta muualla
*Henkilövahinkoasiain neuvottelukunnan suosituksia 2011 (Vuoden 2009 oikeuskäytännön mukaisesti, vahingonkorvauslain 5 luvun säännösten nojalla kivusta ja särystä sekä muusta tilapäisestä haitasta, pysyvästä haitasta sekä kärsimyksestä suoritettavien korvausten määriä, pdf-julkaisu)  - Suositus ohjaa käräjäoikeuksien uhrille tuomitsemien vahingonkorvausratkaisujen määrää. (oikeusministerio.fi)
Rusko-orvokkikolibri

**Rusko-orvokkikolibri** (*Colibri delphinae*) on neotrooppisen alueen kiitäjälintu. Sen esiintymisalue ulottuu Guatemalasta ja Belizestä Kolumbiaan, josta etelään Ecuadorin länsiosaan, Perun itäosaan ja Bolivian pohjoisosaan, sekä itään Venezuelaan, Trinidadiin, Guyanaan ja Brasilian pohjois- ja itäosiin. René Primevère Lesson kuvaili lajin holotyypin Kolumbian Santa Fé de Bogotásta vuonna 1839.

## Lähteet
Johan Martin Jakob af Tengström

**Johan Martin Jakob af Tengström** (10. marraskuuta 1821 Turku – 25. joulukuuta 1890 Lohja) oli suomalainen lääkäri, perhosiin erikoistunut hyönteistieteilijä ja Tengström-suvun jäsen.

Tengströmin vanhemmat olivat professori Johan Magnus af Tengström ja Hedvig Gustafva Charlotta Prytz. Tengström innostui hyönteisistä jo nuorukaisena ja sai siihen kannustusta myös opettajaltaan Carl Reinhold Sahlbergiltä ja toveriltaan William Nylanderilta. 

Hän teki useita hyönteisten keruumatkoja eri puolille Suomea ja Venäjän Karjalaan. Vuosina 1848 ja 1849 hän osallistui maailmanympäryspurjehdukselle, keräten perhosia muun muassa Jaavalta ja Pohjois-Amerikasta. Hän toimi yliopiston eläinmuseon amanuenssina vuodesta 1845 vuoteen 1852. Vuonna 1851 hän valmistui kirurgian maisteriksi ja toimi siitä lähtien aina vuoteen 1879 saakka Käkisalmen lääkärinä, vuodesta 1862 alkaen hänet  oli nimitetty piirilääkäriksi. Vuodesta 1879 vuoteen 1890 hän oli piirilääkäri Lohjalla. 

Tengströmin huomattavimpia tutkimuksia, jotka koskivat perhosia, ovat *Bidrag till Finland fjärilfauna* (1847), *Geometridae, Crambridae et Pyralidae Faunae Fennicae* (1859), *Anmärkningar och tillägg till Finlands småfjärilfauna* (1859) sekä *Catalogus lepidepterorum faunae Fenniae praecursoris* (1869). Tengström keräsi noin 3500 kotimaista ja ulkomaista perhosta käsittävän kokoelman, joka ostettiin yliopistolle.

Tengströmin ensimmäinen puoliso vuodesta 1855 oli Karolina Wilhelmina Dorrendorff (k. 1863) ja toinen puoliso vuodesta 1865 Maria Amalia Keldan (k. 1930). Metsänhoitaja Magnus af Tengström (s. 1866) oli Tengströmin poika toisesta avioliitosta.

## Lähteet
* 

### Viitteet
Chilenaraukaria

**Chilenaraukaria** (*Araucaria araucana*) on Chilessä ja Lounais-Argentiinassa Neuquénin maakunnassa luontaisena kasvava havupuu. Chilenaraukaria on valittu Chilen kansalliskasviksi.

Puulla on lonkeromaiset oksanhaarat, joissa on tiheästi kolmiomaisia, jäykkiä ja teräväkärkisiä lehtiä. Lehdet ovat pituudeltaan 3–5 senttimetriä. Puu on kaksikotinen, joten hede- ja emikävyt ovat eri yksilöissä. Hedekävyt ovat 8–12 senttimetriä pitkiä. Emikävyt ovat pyöreitä ja ne sijaitsevat oksien päissä. Kasvin siemenet ovat syötäviä. Alkuperäisillä kasvualueilla puun ennätyskorkeus on jopa 50 metriä. Erikoisen kasvutapansa vuoksi laji on suosittu koristekasvina esimerkiksi Euroopassa.

Chilenaraukaria on pitkäikäinen ja vanhimpien yksilöiden on arveltu olevan yli 1&nbsp;000 vuotta vanhoja.

Chilenaraukaria on uhanalaisuudeltaan erittäin uhanalainen, koska sen todellinen levinneisyysalue on enää 392,51 neliökilometriä ja se on vähenemään päin ja pirstoutunut.

Araukarioiden suvussa chilenaraukarian lähin sukulainen on toinen Etelä-Amerikassa kasvavista lajeista, parananaraukaria (*Araucaria angustifolia*).

## Kuvia

Tiedosto:Araucaria araucana by Scott Zona - 002.jpg|Luonnonvaraisen yksilön kasvutapa.
Tiedosto:Araucaria araucana ArboretumMT Zweig.jpg|Verso
Tiedosto:Araucaria araucana cones.jpg|Emikäpyjä
Tiedosto:Araucaria araucana0.jpg|Hedekäpyjä


## Lähteet

## Aiheesta muualla
* Suomen Lajitietokeskus: Chilenaraukaria – ''Araucaria araucana''
Esme Mackinnon

**Esme Mackinnon** (2. joulukuuta 1913 Edinburgh &ndash; 9. heinäkuuta 1999) oli brittiläinen alppihiihtäjä. Hän voitti Mürrenin MM-kisoissa 1931 kultaa sekä pujottelussa että syöksylaskussa.

## Lähteet
Koptilaiskatolinen kirkko

**Koptilaiskatolinen kirkko** on aleksandrialaista liturgiaa noudattava kirkko, joka on suorassa pyhässä yhteydessä paavinistuimen kanssa ja näin ollen osa maailmanlaajuista katolista kirkkoa. Yksistään Egyptissä kirkolla on 163&nbsp;000 jäsentä (2010).

Koptilaiskatolilaiset muodostavat koptien katolisen vähemmistön, jonka olemassaolo perustuu skismaan vanhemman ja suuremman koptilais-ortodoksisen kirkon kanssa. Koptilaiskatolinen kirkko muodostaa oman patriarkaattinsa katolisen kirkon sisällä Pyhän istuimen alaisuudessa ja sitä johtaa tällä hetkellä patriarkka Antonios I Naguib, joka tuli Stephanos II Ghattasin seuraajaksi vuonna 2005. Patriarkaatin virastot sijaitsevat Kairossa. Pääkirkko *Egyptin Neitsyt Marian katedraali* (Our Lady of Egypt) sijaitsee Nasr Cityssä, Kairon modernissa esikaupungissa.

## Historia

Vuonna 1741 Jerusalemin koptilainen piispa Amba Athanasius kääntyi katolilaiseksi. Paavi Benedictus XIV nimitti hänet seuraajiensa muodostaman pienen yhteisön (noin 2000 jäsentä) apostoliseksi vikaariksi. Vaikka Athanasius lopulta palasikin koptilais-ortodoksiseen kirkkoon, katolilaisten apostolisten vikaarien linja jatkui hänen jälkeensäkin.

Vuonna 1824 Pyhä istuin perusti koptikatolilaisille patriarkaatin, mutta se oli olemassa lähinnä vain muodollisesti paperilla. Vuonna 1829 ottomaaniviranomaiset sallivat koptikatolilaisten rakentaa omia kirkkojaan.

Vuonna 1895 Leo XIII perusti patriarkaatin uudelleen ja 1899 sen johtoon vihittiin piispa Kyrillos Makarios nimellä "patriarkka Kyrillos II Aleksandrialainen". Patriarkaatin vikaarina piispa Kyrillos oli johtanut vuonna 1898 koptikatolista kirkolliskokousta, joka loi useita latinalaisia käytäntöjä. Kyrillos vetäytyi 1908, ja virka täytettiin uudelleen vasta 1947.

## Sääntökunnat

Koptikatolisella kirkolla ei ole ainoastaan kopteille tarkoitettuja luostareita. Sen sijaan kirkolla on uskonnollisia yhteisöjä, kuten naisten "Pyhän sydämen sisaret" (The Sisters of the Sacred Heart) ja "Jeesuksen ja Marian koptilaiset sisaret" (the Coptic Sisters of Jesus and Mary), jotka molemmat sijaitsevat Egyptissä, sekä "Jeesuksen pikkusisarten Egyptin provinssi". Kirkkoon kuuluu myös miesten fransiskaaniyhteisö.

## Kirkon sosiaalinen toiminta

Koptikatolinen papisto saa koulutuksensa pääasiassa Pyhän Leon arkkipiispallisessa seminaarissa Kairossa. Yli 100 koptikatolista seurakuntaa ylläpitää yksityiskouluja sekä muutamia lukioita. Kirkolla on myös sairaala sekä lukuisia terveysasemia ja klinikoita ja erityisesti orpokoteja. Lisäksi useat koptikatolilaiset lännen kirkon tyyliin järjestetyt sääntökunnat osallistuvat koulutuksen, terveydenhuollon ja hyväntekeväisyyden järjestämiseen.

## Lähteet
Rösli Streiff

**Rösli Streiff** (1. tammikuuta 1901 Glarus &ndash; 7. helmikuuta 1997 Glarus) oli sveitsiläinen alppihiihtäjä. Hän voitti Cortina d'Ampezzon MM-kisoissa 1932 kultaa sekä pujottelusta että alppiyhdistetystä.

## Lähteet
Siivikko

**Siivikko** on Pudasjärven kaupungissa sijaitseva kylä. Kylä sijaitsee kantatien 78 varressa, noin 40 kilometrin päästä ydinkeskustasta Kurenalta. 

Kylällä on ollut oma koulu.. Koulurakennus on sittemmin ollut laitos- ja asuinkäytössä.  

## Lähteet
FUS de Rabat

**Fath Union Sport de Rabat** () on marokkolainen jalkapalloseura. Marokon pääsarjassa pelaava FUS Rabat perustettiin vuonna 1946. Joukkueen menestys vuodet sijoittuvat 1970-luvulle, jolloin se voitti Marokon cupin kahdesti. Joukkue ei ole toistaiseksi koskaan onnistunut voittamaan Marokon pääsarjaa, mutta se on ollut parhaimmillaan toinen vuosina 1973, 1974, 1981 ja 2001. Samasta kaupungista on myös paikalliskilpailija FAR Rabat.

## Saavutukset
### Kotimaan saavutukset
* Marokon cup (5): 1967, 1973, 1976, 1995, 2010

### Kansainväliset saavutukset
* Afrikan Confederation Cup: 2010
* CAF Super Cup
**Hopeaa: 2011

## Päävalmentajat

## Aiheesta muualla
*Virallinen kotisivu
Carnivàle (yhtye)

**Carnivàle** on suomalainen etnojazz-yhtye, joka yhdistelee jazzia mm. argentiinalaiseen tangoon ja progressiiviseen rockiin. http://www.ksml.fi/viihde/levyt/carnivale-carmovale/90679

## Diskografia

* *Carnivàle* (2008) Kiima-levyt

## Aiheesta muualla

* Suomijazz 4/2008 - levyarvio ***½
* Keskisuomalainen - levyarvio ****
Žabinka

**Žabinka** (, ) on pieni kaupunki ja hallintopiiri Brestin alueen länsiosissa Valko-Venäjällä. Kaupungin asukasluku oli 13&nbsp;084 lokakuun 2009 väestönlaskennassa; koko hallinnollisessa piirissä asui 25&nbsp;031 henkeä.

## Liikenneyhteyksiä
Žabinkan rautatieasema () sijaitsee kantakaupungin pohjoisosissa. Se on Valko-Venäjän rautateiden kahden keskeisen maan poikki kulkevan rautatien risteysasema. Brestistä itään vievät raiteet jakautuvat pian Žabinkan aseman itäpuolella pääkaupunkiin vievään Baranavitšy–Stoubtsy–Minsk-päärataan ja eteläiseen Kobryn–Pinsk–Luninets–Kalinkavitšy–Retšytsa–Homel-rataan.

Kaupungin eteläpuolella kulkee Läntisen Bug-joen sivuhaara Muhavetš, joka hieman idempänä liittyy Dneprin–Bugin kanavaan. Tämä vesiväylä on liikennöitävissä esimerkiksi proomuilla tai vesibusseilla suurimman osan vuodesta; talvikuukausina jäät voivat estää liikenteen.  

Žabinkasta etelään päin mentäessä kantatie P7 saavuttaa moottoritien  6 kilometrin jälkeen. Tämä moottoritie on samalla eurooppatie , joka on paitsi Valko-Venäjää poikittain yhdistävä pääväylä, myös maan rajat ylittävä eurooppalainen valtaväylä esimerkiksi Varsovaan tai Moskovaan. M1:stä seuraten Brestin kantakaupunkiin on yhteensä 30 kilometriä. Matkan puolivälissä moottoritien eteläpuolella sijaitsee myös melko vähän käytetty Brestin lentoasema.

## Lähteet

## Aiheesta muualla

*Lyhyt kuvaus kaupungista  (bycity.org)
*Hieman pitempi kuvaus   (garady.org)
*Tietoa kaupungista ja hallintopiiristä  (dorogiby.info)
*Hantsavitšystä matkailuviranomaisen silmin   (belarustourism.by)
*Kantakaupungin kartta  (bycity.org)
*WikiMapia karttalinkki, kohteiden selitykset pääosin ,  tai 
*Neuvostoliiton aikaista 1:200 000 topografikarttaa alueesta 
*Kuvia kaupungista ,  ja  (radzima.org)
*Valokuvia kaupungista   (globustut.by)
*Valko-Venäjän juna-aikatauluja   (brestrw.by)
Esa Kalervo

**Esa Kalervo**, koko nimeltään **Ernst Aksel Kalervo** (19. marraskuuta 1887 Akaa &ndash; 16. maaliskuuta 1942) oli suomalainen kuvataiteilija. Hän debytoi vuonna 1911. Esa Kalervon vanhemmat olivat kirjuri Ernst  Villiam ja Matilda Backman (o.s. Snellman). Hänen puolisonsa oli Saima  Backman (o.s. Pistol).  Esa Kalervo osallistui Suomen Taiteilijain näyttelyihin vuosina 1914 ja 1915. Hänen taidettaan on muun muassa Tampereen taidemuseossa.  

## Lähteet

## Aiheesta muualla
* Esa Kalervo taiteilijamatrikkelissa (arkistoitu)
* Esa Kalervo taiteilijamatrikkelissa
* Kansallisgallerian kirjaston kokoelmatietokanta, Esa Kalervo
* Tampereen taidemuseo taiteilijaluettelo K-L
* Kertomus Suomen eläinsuojeluyhdistyksen toiminnasta vv. 1913—1914, s, 13

## Lähteet
Suomen taiteiljaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria-Liisa Saastamoinen ja Päivi Lampinen, ; sivu 157
Ammunta kesäolympialaisissa 1952 – miesten trap

Helsingin olympiakisojen haulikkoammuntaan osallistui 40 ampujaa 22 eri maasta. Kilpailu ammuttiin 25. - 26. heinäkuuta, kumpanakin päivänä 100 kiekkoa 25 kiekon sarjoissa. Unkarin Gyula Halasyn ja Suomen Konrad Huberin ampuma olympiaennätys 98 kiekkoa sadasta vuodelta 1924 jäi nyt rikkomatta. 200 kiekkoa ammuttiin olympialaisissa ensimmäistä kertaa. Huber oli edelleen mukana ja sijoittui mainiosti viidennelle sijalle. 1928-1948 haulikkoammunta ei kuulunut olympiakisojen ohjelmaan.

Ensimmäisen päivän jälkeen johdossa oli Ruotsin Hans Liljedahl ja Norjan Hans Aasnaes 96 osumalla ja heistä osuman päässä seurasi kolme ampujaa. Toisena päivänä Kanadan George Genereux rikkoi 97 kiekkoa johon pystyivät myös mahdollisuutensa menettäneet Kreikan Ioannis Koutsis ja Italian Italo Bellini.

Genereuxille tulos riitti kultamitaliin, kun Liljedahl jäi 94 osumaan ja tasapisteissä ensimmäisen päivän jälkeen ollut toinen ruotsalainen, Knut Holmqvist, 96 osumaan. Ruotsalaiset ottivat kilpailusta kuitenkin kaksi mitalia. Aasnaes pilasi kilpailunsa ampuen toisena kilpailupäivänä vain 89.


## Lopputulokset

## Lähteet

* http://www.olympic.neostrada.pl/ols/1952HELnr6.pdf
* http://www.la84foundation.org/6oic/OfficialReports/1952/OR1952.pdf
Viherorvokkikolibri

**Viherorvokkikolibri** (*Colibri thalassinus*) on neotrooppisen alueen kiitäjälintu. Sen esiintymisalue ulottuu Meksikon keski- ja eteläosista Keski-Amerikkaan ja läntiseen Etelä-Amerikkaan, Kolumbiasta ja Venezuelasta Ecuadoriin, Peruun, Boliviaan ja Argentiinan luoteiskolkkaan. Lajista tunnetaan neljä alalajia. William John Swainson kuvaili lajin holotyypin Meksikon Tamascáltepecista vuonna 1827.

## Lähteet
Jussi-palkinnot 1944

**Jussi-palkinnot 1944** jaettiin 16. marraskuuta 1944 järjestetyssä jakotilaisuudessa. Ensimmäistä kertaa myönnetyt Jussi-palkinnot jaettiin elokuville, jotka olivat saaneet ensi-iltansa välillä 1. lokakuuta 1942 – 30. syyskuuta 1944.

Suuren yleisön mukana ravintola Adloniin oli saapunut viimeistä kokonaista vuorokauttaan opetusministerinä ollut Kalle Kauppi. Jakotilaisuudesta oli etukäteen laitettu pieni lehti-ilmoitus ja liput myytiin hetkessä loppuun. Annikki Arni muisteli myöhemmin, että pääsylipuista käytiin kauppaa mustassa pörssissä ja niistä jopa tapeltiin. Ravintolaan oli aseteltava lisäpöytiä siten, että siellä pääsi tuskin liikkumaan. Lisäksi liputta jääneet yrittivät keinotella itsensä isolla rahalla keittiön kautta sisään. Itse tilaisuudessa ihmiset nauttivat siitä, että saivat ankeiden sotavuosien jälkeen kunnolla juhlia.

## Voittajat

## Lähteet

## Aiheesta muualla

* Jussi Awards 1944 (IMDb.com) (englanniksi)
Valko-orvokkikolibri

**Valko-orvokkikolibri** (*Colibri serrirostris*) on neotrooppisen alueen kiitäjälintu. Sen esiintymisalue ulottuu Boliviasta ja Paraguayn keskiosista Etelä-Brasiliaan (Mato Grosso, Goiás, Bahia ja Espírito Santo), sekä Pohjois-Argentiinassa Córdobaan saakka. Louis Jean Pierre Vieillot kuvaili lajin holotyypin Brasiliasta vuonna 1816.

## Lähteet
Jussi-palkinnot 1989

**Jussi-palkinnot 1989** jaettiin 3. helmikuuta 1989 järjestetyssä jakotilaisuudessa vuoden 1988 elokuville. Palkinnot jaettiin Suomen elokuvasäätiön K-13 studiolla ja tilaisuus lähetettiin Yle TV2 -kanavan kautta.

## Voittajat

## Aiheesta muualla
*IMDb: Jussi Awards: 1989
Punatopaasikolibri

**Punatopaasikolibri** (*Topaza pella*) on neotrooppisen alueen kiitäjälintu. Sen esiintymisalue käsittää Amazonasin alueen mantereen pohjoisosassa. Lajista tunnetaan neljä alalajia. Carl von Linné kuvaili lajin holotyypin Surinamesta vuonna 1758.

## Lähteet
Isobutyyliamiini

**Isobutyyliamiini** on orgaaninen yhdiste, joka luokitellaan amiiniksi. Aine on normaaliolosuhteissa olomuodoltaan väritön neste, jolla on tunnusomainen haju. Se on helposti syttyvää. Isobutyyliamiinin vesiliuos on keskivahva emäs. Sen kemiallinen kaava on C4H11N ja rakennekaava (CH3)2CHCH2NH2. Isobutyyliamiinista käytetään myös nimiä *2-metyylipropyyliamiini*, *2-metyyli-1-propaaniamiini* ja *1-amino-2-metyylipropaani*.

Isobutyyliamiinin moolimassa on 73,14&nbsp;g/mol, sulamispiste −85&nbsp;°C, kiehumispiste 68–69&nbsp;°C, tiheys 0,72&nbsp;g/cm3, taitekerroin 1,397, leimahduspiste −9,0&nbsp;°C c.c., itsesyttymislämpötila 378&nbsp;°C ja CAS-numero 78-81-9. Aine sekoittuu veteen.

Isobutyyliamiinin isomeereja ovat n-butyyliamiini, sek-butyyliamiini ja tert-butyyliamiini.

Isobutyyliamiinia käytetään pääasiassa orgaanisessa synteesissä. Sitä käytetään erityisesti hyönteismyrkkyjen valmistukseen.

## Lähteet

## Aiheesta muualla
*
*PubChem: Isobutylamine 
*Kyoto Encyclopedia of Genes and Genomes (KEGG): Isobutylamine 
*ChemBlink: Isobutylamine
Tulitopaasikolibri

**Tulitopaasikolibri** (*Topaza pyra*) on neotrooppisen alueen kiitäjälintu. Se luokitellaan joskus punatopaasikolibrin alalajiksi. Sen esiintymisalue käsittää Amazonasin alueen länsiosan. John Gould kuvaili lajin holotyypin vuonna 1846.

## Lähteet
Bremanger

**Bremanger** on Norjan kunta Vestlandin läänissä. Sen rajanaapureita ovat idässä Gloppen ja etelässä Kinn. Lisäksi sillä on vesirajaa Stadin kunnan kanssa pohjoisessa.

Kuntaan kuuluu mannermaaosan lisäksi kolme suurta saarta, Bremangerlandet (153&nbsp;km²), Rugsundøy (10,7&nbsp;km²) ja Frøya (17,5&nbsp;km²). Asutus on levinnyt suhteellisen tasaisesti. Kunnan hallinnollinen keskus on Svelgenin taajama mannermaalla. Bremangerlandetilla asuu noin 1200 asukasta. Frøyan saarella sijaitsee Kalvågin taajama ja Bremangerlandetilla Bremangerin taajama. Vuoden 2022 alussa Bremangerissa oli 3&nbsp;521 asukasta.

## Talous
Kunnan suurin yritys on Elkem Bremanger -rautatehdas Svelgenissä.

## Nähtävyydet
Bremangerissa on suuri Vingenin kalliopiirrosalue, joka käsittää yli 2 000 kuvaa.

## Tunnettuja henkilöitä
* Nikolai Astrup (1880–1928), taidemaalari
* Heidi Grande Røys (s. 1967), poliitikko

## Lähteet

## Aiheesta muualla
Jenna Jokela

**Jenna Johanna Jokela** (s. 8. huhtikuuta 1990 Ulvila) on suomalainen pikajuoksija, joka edustaa HIFK:ta. Jokelaa valmentaa Juha Flinck. Vuoteen 2013 saakka hän edusti Nakkilan Virettä.

Jokela voitti vuoden 2009 Kalevan kisoissa Espoossa pronssia 100 metrin juoksussa ajalla 12,07 sekuntia. Sisäratojen SM-kilpailuissa Jokela voitti 60 metrillä hopeaa Turussa 2010 (aika 7,52) ja Helsingissä 2011 (7,60) sekä pronssia Mustasaaressa 2009 (7,54). 200 metrillä hän sai hopeaa 2009. Jokela on edustanut Suomea useissa maaotteluissa, muun muassa Suomi–Ruotsi-maaottelussa, missä hän vuonna 2008 sijoittui 100 metrillä viidenneksi (aika 11,87) ja vuonna 2009 samalla matkalla kolmanneksi (11,89). Lisäksi Jokela on kuulunut kyseisessä maaottelussa vuosina 2008–2010 naisten pikaviestijoukkueeseen.

Sähköisellä ajanotolla Jokelan ennätys 100 metrin juoksussa on 2. kesäkuuta 2013 Espoossa juostu 11,74 sekuntia. Sisäradoilla Jokelan ennätys 60 metrillä on sähköisellä ajanotolla Turussa vuonna 2010 ja Lahdessa vuonna 2011 juostu 7,52. Lisäksi Jokelalla on hallussaan sisäratojen ylipitkän radan 150 metrin juoksun 22-vuotiaiden Suomen ennätys 18,31 sekuntia, joka syntyi Mustasaaressa 11. helmikuuta 2010.

## Lähteet
* 
* 

### Viitteet
Yleisurheilun sisäratojen Suomen-mestaruuskilpailut 2011

**Yleisurheilun sisäratojen Suomen-mestaruuskilpailut 2011** järjestettiin Liikuntamyllyssä Helsingissä 19.–20. helmikuuta. Järjestävinä seuroina toimivat Esbo IF, HIFK-Friidrott, Kyrkslätt IF ja IF Sibbo-Vargarna. 

## Mitalistit
### Miehet

### Naiset

## Lähteet
*Kilpailujen tulospalvelu 

### Viitteet

## Aiheesta muualla
* Kilpailujen viralliset kotisivut
Luigi Apolloni

**Luigi Apolloni** (2. toukokuuta 1967 Frascati, Italia) on italialainen entinen jalkapalloilija ja jalkapallovalmentaja. Apolloni oli pelipaikaltaan puolustaja ja pelasi suurimman osan urastaan Parmassa, jossa hän pelasi yli 300 ottelua. Hän pelasi koko uransa Italiassa ja myöhemmin valmentajana on valmentanut kahta italialaista seuraa. Maajoukkueessa Apolloni pelasi 15 ottelua tehden yhden maalin. Hän pelasi Yhdysvaltain MM-kisoissa saavuttaen MM-hopeaa.

## Lähteet
Voimisteluseura Helsinki

**Voimisteluseura Helsinki – VSH** on vuonna 1997 perustettu telinevoimistelun erikoisseura.

## Aiheesta muualla
*Kotisivu
Painin Euroopan-mestaruuskilpailut 2011

**Vuoden 2011 [[painin Euroopan-mestaruuskilpailut]]** järjestettiin Dortmundissa, Saksassa 29. maaliskuuta – 3. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Mitaleilla mitattuna kisojen kolme parasta maata olivat Venäjä, Azerbaidžan ja Ukraina. 

## Mitalistit
### Kreikkalais-roomalainen paini

### Vapaapaini

### Naispaini

## Mitalitaulukko

## Suomen joukkue
Suomi lähetti Dortmundin EM-kilpailuihin täyden seitsemän kreikkalais-roomalaisen tyylin painijan joukkueen, kolme vapaapainijaa ja kaksi naispainijaa.

### Kreikkalais-roomalainen paini

### Vapaapaini

### Naispaini

## Lähteet
* Virallinen kisasivusto   
* Painitietokanta foldeak.com 
* Suomalaisten sijoitukset ja vastustajat Painiliiton sivuilla 

### Viitteet
Flora (Norja)

**Flora** on entinen Norjan kunta Sognin ja Fjordanen läänissä. Sen rajanaapureita olivat pohjoisessa Bremanger ja idässä Gloppen ja Naustdal. Førdevuonon eteläpuolella kunnan rajanaapurina oli Askvoll. Kunnan hallinnollinen keskus oli Florøn kylä. Flora yhdistettiin vuonna 2020 Vågsøyn kanssa uudeksi Kinnin kunnaksi.

## Lähteet

## Aiheesta muualla
Mikko Myllykoski

**Mikko Myllykoski** (s. 18. heinäkuuta 1972 Lappeenranta), on Oulun Kärppien entinen urheilutoimenjohtaja ja suomalainen entinen jääkiekkopuolustaja, joka pelasi urallaan yhteensä 519 SM-liigan runkosarjaottelua tehoin 38+86=124. Jäähyminuutteja hän keräsi 482. Suhteellisen pienikokoinen Myllykoski pelasi rightin puolelta. 
## Ura
Myllykoski oli Saimaan Pallon kasvatti. Hän pelasi joukkueessa tulokasvuotensa kaudella 1991–1992, jolloin Myllykoski pelasi I-divisioonan runkosarjassa 43 ottelua tehoin 3+4=7. Toisella kaudellaan 1992–1993 hän teki 29 runkosarjaottelussa tehot 5+7=12, mutta Myllykoski siirtyi kesken kauden SM-liigaan ja HPK:hon, jossa hän voitti keväällä 1993 SM-hopeaa. Myllykoski pelasi HPK:ssa seitsemän runkosarjaottelua ilman tehopisteitä sekä kahdeksan playoff-ottelua tehden yhden syöttöpisteen.

Varsinaisella tulokaskaudellaan 1993–1994 Myllykoski teki HPK:ssa 40 runkosarjaottelussa viisi syöttöpistettä. Hän kävi hakemassa myös yhteensä kolmen ottelun verran pelituntumaa I-divisioonasta FoPSin ja KooKoon joukkueista. Kaudella 1994–1995 Myllykoski pelasi koko kauden SM-liigassa ja hän avasi myös maalihanansa, kun 49 runkosarjaottelussa syntyivät tehot 3+5=8.

Kaudeksi 1995–1996 Myllykoski palasi kasvattajaseuraansa SaiPaan pelaamaan I-divisioonaa. Hän oli nostamassa joukkuetta SM-liigaan keväällä 1996. Kausi 1996–1997 olikin Myllykoskelle läpimurto SM-liigassa, kun hän teki 49 runkosarjaottelussa tehot 8+9=17 ja SaiPan toiseksi tehokkain puolustaja Patrik Aronssonin jälkeen. Myllykoski oli myös joukkueen eniten maaleja tehnyt puolustaja. Kaudella 1997–1998 hän oli tehoilla 3+9=12 SaiPan tehokkain puolustaja. Myllykoski pelasi SaiPassa neljä SM-liigakautta kevääseen 2000 saakka ja hän toimi useana kautena myös joukkueen varakapteenina. SaiPa-vuosien jälkeen Myllykoski siirtyi kaudeksi 2000–2001 Sveitsin Nationalliga B:n GCK Lionsiin. Hän oli siellä tehoilla 11+10=21 joukkueen eniten maaleja tehnyt puolustaja sekä puolustajien pistepörssin kymmenes.

Yhden Sveitsissä vietetyn kauden jälkeen Myllykoski teki huhtikuussa 2001 kaksivuotisen sopimuksen Oulun Kärppien kanssa. Hänen toinen kautensa 2002–2003 päättyi siellä SM-hopeaan keväällä 2003. Myllykoski teki huhtikuussa 2003 1+1-vuotisen jatkosopimuksen Kärppien kanssa. Kausi 2003–2004 oli hänen uransa paras Myllykosken tehdessä 56 runkosarjassa tehot 8+12=20. Hän oli Kärppien tehokkain puolustaja ja voitti keväällä 2004 Suomenmestaruuden. Myllykoski ei kuitenkaan käyttänyt sopimuksessa ollutta optiotaan, vaan siirtyi kaudeksi 2004–2005 yksivuotisella sopimuksella Tapparaan.

Myllykoski lopetti uransa kevääseen 2005.

Myllykoski aloitti Oulun Kärppien urheilutoimenjohtajana 12.9.2023.

## Tilastot

## Lähteet
*
*
*
### Viitteet
Matti Sundelin

**Matti Akilles Sundelin** (4. joulukuuta 1934 Turku – 5. joulukuuta 2025 Turku) oli suomalainen jalkapalloilija ja jääkiekkoilija.

Hyökkääjänä pelannut Sundelin edusti koko uransa Turun Palloseuraa vuosina 1953–1962. Kaikkiaan hän pelasi kuuden kauden aikana 82 Mestaruussarjan ottelua, joissa hän teki 87 maalia. Suomensarjassa hän viimeisteli 54 maalia neljässä kaudessa. Sundelin oli Mestaruussarjan maalikuningas kausilla 1957, 1959 ja 1960, joista viimeisellä hän teki edelleen voimassa olevan ennätyksen – 30 maalia. Hänen nimissään on myös pääsarjatason maaliennätys yhdessä ottelussa, seitsemän maalia. Sundelinin ura päättyi 27-vuotiaana polvivammaan.

Sundelin pelasi maajoukkueessa vuosina 1956–1960 viisi maaottelua, joissa hän teki kaksi maalia.

Jalkapallon lisäksi Sundelin pelasi SM-sarjatasolla myös jääkiekkoa Turun Palloseurassa 1952–62. Hänelle kertyi 100 ottelua tehopisteillä 90+36. Jääkiekkoilijana Sundelin pelasi 19 A-maaottelua ja kaksi B-maaottelua. SM-sarjamitaleita jääkiekosta hänelle kertyi yksi kulta, kaksi hopeaa ja yksi pronssi.

## Lähteet
* 

### Viitteet
Fed Cup 2011

**Fed Cup 2011** oli 49. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 5.–6. marraskuuta, ja voiton vei ensimmäistä kertaa itsenäisenä valtiona Tšekki. Se voitti loppuottelussa Venäjän 3–2.
 
## Maailmanlohko

### Kaavio

## Lähteet
*
Telinevoimistelun Euroopan-mestaruuskilpailut 2011

**Vuoden 2011 telinevoimistelun Euroopan-mestaruuskilpailut** järjestettiin Berliinissä, Saksassa 4.–10. huhtikuuta. Vuorovuosin kilpailluista joukkuekilpailuista ja moniotteluista vuorossa olivat moniottelut. Eniten mitaleita voittivat Venäjän, Romanian ja isäntämaa Saksan voimistelijat.

## Kilpailupaikka

## Aikataulu
* 4. huhtikuuta: Naisten harjoitukset
* 5. huhtikuuta: Miesten harjoitukset
* 6. huhtikuuta: Naisten karsinta
* 7. huhtikuuta: Miesten karsinta
* 8. huhtikuuta: Avajaiset, otteluiden loppukilpailut
* 9. huhtikuuta: Telinekohtaiset loppukilpailut: miehillä permanto, hevonen ja renkaat, naisilla hyppy ja eritasonojapuut 
* 10. huhtikuuta: Telinekohtaiset loppukilpailut: miehillä hyppy, nojapuut ja rekki, naisilla puomi ja permanto

## Mitalistit
### Miehet

### Naiset

## Mitalitaulukko

## Suomen joukkue
Suomen joukkue koostui kuudesta mies- ja kahdesta naisvoimistelijasta. Tomi Tuuha puolusti hypyn Euroopan mestaruuttaan, ja voimisteli suomalaisvoimistelijoiden kisojen parhaimman sijoituksen, 15:nnen sijan hypyssä.

### Miehet
Miesten tulokset:

(*) Korvasi loukkaantuneen Eetu Lahden.

### Naiset
Naisten tulokset:

## Lähteet
* 4th European Artistic Gymnastic Individual Championships  

### Viitteet

## Aiheesta muualla
* Viralliset kisasivut
Reino Suojanen

**Reino Olavi Suojanen** (3. syyskuuta 1925 – 8. maaliskuuta 2016) oli suomalainen jalkapalloilija.

Keskustukena pelannut Suojanen edusti koko uransa Turun Pyrkivää vuosina 1948–1956. Hän voitti seurassa Suomen mestaruuden 1954. Kaikkiaan Suojanen pelasi neljän kauden aikana 70 mestaruussarjan ottelua, joissa hän teki kolme maalia.

Suojanen pelasi maajoukkueessa vuosina 1951–1953 kolme maaottelua.

## Lähteet
Helge Svahn

**Helge Rafael Svahn** (27. helmikuuta 1924 – 25. elokuuta 1970) oli suomalainen jalkapalloilija.

Laitahyökkääjänä pelannut Svahn edusti koko uransa Vasa IFK:a vuosina 1943–1956. Hän voitti seurassa Suomen mestaruuden 1944, 1946 ja 1953. Kaikkiaan Svahn pelasi 13 kauden aikana 153 mestaruussarjan ottelua, joissa hän teki 48 maalia. 

Svahn pelasi maajoukkueessa vuosina 1945–1949 yhteensä kahdeksan maaottelua, joissa hän teki yhden maalin.

## Lähteet
Førde

**Førde** on Norjan entinen kunta Sognin ja Fjordanen läänissä. Sen rajanaapureita olivat pohjoisessa Naustdal, idässä Jølster, Sogndal ja Balestrand, etelässä Gaular ja lännessä Askvoll. Kunnan hallinnollinen keskus oli Førden kaupunkitaajama. Vuoden 2020 alussa Førdestä tuli osa uutta Sunnfjordin kuntaa.

## Kuvia

Frahafstadfjellet.jpg|Førden keskusta
Hafstad vidaregåande skule overview.jpg|Hafstadin lukio
Førde kyrkje.jpg|Førden kirkko
Forde-lufthamn.jpg|Førden lentoasema


## Tunnettuja henkilöitä
* Ingolf Elster Christensen (1872–1943), poliitikko
* Martinus Grov (s. 1974), jousiampuja
* Rasmus Nordbø (1915–1983), poliitikko
* Kjell Opseth (1936–2017), poliitikko
* Oddvar Torsheim (s. 1938), kuvataiteilija ja muusikko

## Lähteet

## Aiheesta muualla
Naumachia

**Naumachia** (ent. **Overture**) on puolalainen black/death metal -yhtye, joka on perustettu Wyszkówssa vuonna 1999.

## Jäsenet
* Anders "Astat" Johansen – rummut (2011–)
* Tomasz "Soyak" Kiliński – kitara, laulu (1999–)
* Andrzej "Armand" Selwon – kitara (1999–)
* Piotr "VX" Kopeć – kosketinsoitin (2009–)

**Entiset jäsenet**
* Yarpen – laulu
* Luxas – bassokitara, laulu
* Sebastian "Shock" Adaś – bassokitara
* Michał "Kulak" Kulesza – bassokitara (1999)
* Got – bassokitara
* Hord Beraht – rummut
* Grzegorz "Panzer" Golianek – rummut
* Mariusz "Marianek" Mróz – rummut (1999–2000)
* Grzesiek "Rob" – rummut
* Mariusz "Koshen" Kozon – kosketinsoitin
* Sławek "Mortifer" Kusterka – bassokitara (2009–2013)
* Icanraz – rummut (2009–?)

## Diskografia
;Studioalbumit
* 
* 
* 
* 

## Lähteet

## Aiheesta muualla
*
Høyanger

**Høyanger** on Norjan kunta Sognin ja Fjordanen läänissä, kahden puolen Sognevuonon keskiosaa. Sen rajanaapureita ovat pohjoisessa Fjaler ja Sunnfjord, idässä Sogndal ja Vik, etelässä Modalen ja Masfjorden, sekä lännessä Gulen ja Hyllestad.

Noin 90% kunnan väestöstä asuu vuonon pohjoisrannalla, enimmäkseen keskustaajama Høyangerissa Høyangsfjordenin pohjukassa. Muita taajamia ovat niin ikään vuonon pohjoislaidalla sijaitsevat Austrheim ja Kyrkjebø. Vuoden 2023 alussa kunnassa oli 3&nbsp;949 asukasta.


Høyanger med kirken I.jpg|Kunnan keskusta.


## Tunnettuja henkilöitä
* Einar Førde (1943–2004), poliitikko
* Erna Osland (s. 1951), kirjailija

## Lähteet

## Aiheesta muualla
Hyllestad

**Hyllestad** on Norjan kunta Vestlandin läänissä. Sen rajanaapureita ovat pohjoisessa Fjaler ja idässä Høyanger. Sognevuonon eteläpuolella on Gulen ja lounaassa Solund.

Asutus on jakautunut tasaisesti vuonoreunamille ja kunnan sisäosan alavalle alueelle. Saaret ovat jääneet ajan myötä asumattomiksi. Kunnassa on kolme taajamaa: hallintokeskus Hyllestad, Leirvik sekä Sørbøvåg. Vuoden 2023 alussa kunnassa oli 1&nbsp;268 asukasta.

## Kuvia

Hyllestad sentrum.jpg|Hyllestadin keskusta
Hyllestad kirke i flomlys.jpg|Hyllestadin kirkko 


## Lähteet

## Aiheesta muualla
Jølster

**Jølster** on entinen Norjan kunta entisessä Sognin ja Fjordanen läänissä. Sen rajanaapureita olivat pohjoisessa Gloppen ja Stryn, idässä Luster ja Sogndal, etelässä ja lännessä Førde sekä luoteessa Naustdal.

Asutus on tiheintä Jølstravatnetin pohjoispuolella ja Jølstra-joen varrella. Kunnassa oli kolme taajamaa: Langhaugane, Vassenden sekä hallintokeskus Skei.

## Kuvia

Helgheim church 01.jpg|Helgheimin kirkko


## Tunnettuja henkilöitä
* Nikolai Astrup (1880–1928), taidemaalari

## Lähteet

## Aiheesta muualla
Naustdal

**Naustdal** on entinen Norjan kunta Sognin ja Fjordanen läänissä. Sen rajanaapureita olivat pohjoisessa Gloppen, idässä Jølster, lännessä Flora ja kaakossa Førde. Førdefjordenin takana lounaassa oli Askvoll.

Entisen kunnan asutus sijaitsee pääosin vuonojen reunamilla ja Naustdalenin laaksossa. Asutus on tiheintä keskustaajama Naustdalissa, jonka kohdalla Nausta-joki virtaa vuonoon.

Vuoden 2020 alussa Naustdalista tuli osa uutta Sunnfjordin kuntaa.

## Kuvia

Naustdal sentrum.JPG|Naustdalin keskusta


## Tunnettuja henkilöitä
* Sigbjørn Gjelsvik (s. 1974), poliitikko
* Eldrid Lunden (s. 1940), kirjailija ja professori

## Lähteet

## Aiheesta muualla
Solund

**Solund** (vuosina 1858–1890 *Utvær* ja 1890–1923 *Solen*) on saaristokunta Sognin ja Fjordanen läänissä, Norjassa. Sen vesialueiden rajanaapureita ovat pohjoisessa Askvoll ja Fjaler, idässä Hyllestad ja etelässä Gulen ja Fedje.

Kunnan suurin saari on Sula (117,8&nbsp;km²), joka muodostaa yli puolet kunnan pinta-alasta. Muita tärkeimpiä saaria ovat Ytre Sula (34,7&nbsp;km²), Steinsundøy (18,7&nbsp;km²) ja Losna (15,3&nbsp;km²). Asutus on tiheintä Sulalla ja Ytre Sulalla, joilla asuu 4/5 väestöstä. Kunnan hallintokeskus ja ainut taajama, Hardbakke, sijaitsee Sulan länsilaidalla.

Vuoden 2024 alussa kunnassa oli 750 asukasta.

Norjan läntisin piste, Holmebåen-niminen luoto, sijaitsee Solundin alueella.

## Kuvia

Hardbakke.JPG|Hardbakke
Utvær fyr 9.jpg|Utværin majakka


## Tunnettuja henkilöitä
* Leif Sverdrup (1898–1976), upseeri ja insinööri

## Lähteet

## Aiheesta muualla
Årdal

**Årdal** on Norjan kunta Vestlandin läänissä. Sen rajanaapureita ovat pohjoisessa ja lännessä Luster, idässä Vang ja etelässä Lærdal.

Årdalin hallinnollinen keskus on Årdalstangen, jonka lisäksi kunnassa sijaitsevat Øvre Årdalin ja Seimsdalenin taajamat. Vuoden 2024 alussa kunnassa oli 5&nbsp;239 asukasta.

## Kuvia

Årdal kirke (2016).jpg|Årdalin kirkko


## Tunnettuja henkilöitä
* Sigurd Eldegard (1866–1950), näyttelijä, näytelmäkirjailija ja teatteriohjaaja
* Kristin Hille Valla (s. 1944), poliitikko

## Lähteet

## Aiheesta muualla
KylieFever2002: Live in Manchester

**KylieFever2002: Live in Manchester** on Kylie Minoguen live-DVD, joka kuvattiin 4. toukokuuta 2002 *[[KylieFever2002 Tour]]* -kiertueen konsertissa Manchesterissa.

## Sisältö
;DVD
#"Come into My World"
#"Shocked"
#"Love at First Sight"
#"Fever"
#"Spinning Around"
#"The Crying Game Medley"
#"GBI: German Bold Italic"
#"Confide in Me"
#"Cowboy Style"
#"Kids"
#"On a Night Like This"
#"The Loco-Motion"
#"In Your Eyes"
#"Limbo"
#"Light Years"/"I Feel Love"
#"I Should Be So Lucky"/"Dreams"
#"Burning Up"
#"Better the Devil You Know"
#"Can't Get You Out of My Head"

;Bonus-CD
#"Come into My World"
#"Shocked"
#"Love at First Sight"
#"Fever"
#"Spinning Around"
#"The Crying Game Medley"
#"Confide in Me"
#"Cowboy Style"
#"Kids"
#"On a Night Like This"
#"The Loco-Motion"
#"In Your Eyes"
#"Better the Devil You Know"
#"Can't Get You Out of My Head"

## Aiheesta muualla
*Kylie Minoguen virallinen sivusto
Årdal (Rogaland)

**Årdal** on entinen Norjan kunta ja kylä Rogalandissa, Hjelmelandin kunnassa. Kylä sijaitsee Årdalselvan suulla Årdalsfjordenin rannassa. Siellä on kattotiiliteollisuutta, hiekka-, sepeli- ja soratuotantoa. Siellä on myös 1600-luvulla rakennettu Årdalin kirkko]].

## Historia
Årdalin kunta jaettiin vuonna 1965, jolloin sen lounaisosa, Årdalsfjordenista etelään, liitettiin Strandin kuntaan ja loppuosa, yhdessä suurimman osan Fisteriä kanssa, Hjelmelandin kuntaan.

## Lähteet
Piispakolibri

**Piispakolibri** (*Eulampis jugularis*) on neotrooppisen alueen kiitäjälintu. Sen esiintymisalue käsittää Länsi-Intiassa sijaitsevan Pienten-Antillien saariston Sabasta Saint Lucialle ja Saint Vincentiin. Carl von Linné kuvaili lajin holotyypin Pieniltä-Antilleilta vuonna 1766.

## Lähteet
Viherhuppukolibri

**Viherhuppukolibri** (*Eulampis holosericeus*) on neotrooppisella alueella elävä kiitäjälintulaji. Sen esiintymisalue käsittää Länsi-Intian saaristossa sijaitsevan Pienten-Antillien saariston sekä Puerto Ricon itäosan. Lajista tunnetaan kaksi alalajia, joista *chlorolaemus* elää vain Grenadalla. Carl von Linné kuvaili lajin holotyypin Pieniltä-Antilleilta vuonna 1758.

## Lähteet
Mustahohtokolibri

**Mustahohtokolibri** (*Anthracothorax nigricollis*) on neotrooppisen alueen kiitäjälintu. Sen esiintymisalue käsittää Etelä-Amerikan pohjoisosan aina Boliviaan, Paraguayhin, Koillis-Argentiinaan ja Etelä-Brasiliaan saakka, sekä lisäksi läntisen Panaman. Louis Jean Pierre Vieillot kuvaili lajin holotyypin Brasiliasta vuonna 1817.

## Lähteet
Mangrovehohtokolibri

**Mangrovehohtokolibri** (*Anthracothorax viridigula*) on neotrooppisen alueen kiitäjälintu. Sen esiintymisalue käsittää Etelä-Amerikan pohjoisimman osan Trinidadista ja Venezuelan koillisosista itään, Brasiliassa Amapán, Pohjois-Parán ja Pohjois-Maranhãon osavaltiot. Pieter Boddaert kuvaili lajin holotyypin Cayennesta vuonna 1783.

## Lähteet
Pensashohtokolibri

**Pensashohtokolibri** (*Anthracothorax prevostii*) on neotrooppisen alueen kiitäjälintu. Sen esiintymisalue ulottuu Meksikon itä- ja eteläosista Keski-Amerikkaan, sekä Etelä-Amerikassa Kolumbiaan, Venezuelan pohjoisrannikolle, Ecuadorin lounaisrannikolle ja Perun luoteiskolkkaan. Lajista tunnetaan viisi alalajia. René Primevère Lesson kuvaili lajin holotyypin Meksikon Veracruzista vuonna 1832.

## Lähteet
Sampo Sarkola

**Sampo Sarkola** (s. 31. tammikuuta 1978) on suomalainen näyttelijä. Sarkola valmistui Teatterikorkeakoulun ruotsinkieliseltä linjalta. Elokuvien lisäksi hän on näytellyt vuosina 2004–2016 vakituisesti Helsingin kaupunginteatterin ruotsinkielisessä Lilla Teaternissa. 

Sarkola voitti Parhaan miessivuosan Jussin elokuvasta *[[Kohtaamisia]]*. Sampo Sarkola on Asko Sarkolan poika ja Milja Sarkolan veli. 

Sampo Sarkolan ja hänen puolisonsa Edith Holmströmin tytär Salma Sarkola esiintyy vuonna 2023 suomenruotsalaisen televisiosarjan *[[Hallonbacken – Osasto 23]]* pääosassa.

## Filmografia

## Lähteet

## Aiheesta muualla
*
Body Language Live

**Body Language Live** on livetallenne Kylie Minoguen konsertista *[[Money Can't Buy]]* vuodelta 2003. Minogue esittää kappaleita yhdeksänneltä studioalbumiltaan *[[Body Language]]* ja suurimpia hittejään. DVD-julkaisu sisältää myös musiikkivideot kappaleista "Slow", "Red Blooded Woman" ja "Chocolate" sekä lyhyen dokumentaarin ja kuvagallerian.

## Kappalelista
# "Still Standing"
# "Red Blooded Woman"
# "On a Night Like This"
# "Je t'aime" / "Breathe"
# "After Dark"
# "Chocolate"
# "Can't Get You Out of My Head"
# "Slow"
# "Obsession"
# "In Your Eyes"
# "Secret (Take You Home)"
# "Spinning Around"
# "Love at First Sight"

## Aiheesta muualla
*Kylie Minoguen virallinen sivusto
Panamanhohtokolibri

**Panamanhohtokolibri** (*Anthracothorax veraguensis*) on Panaman kotoperäinen kiitäjälintu. Se elää maan Tyynenmeren puoleisilla alangoilla. Kaksi havaintoa Karibianmeren puoleiselta rannikolta tunnetaan. Ludwig Reichenbach kuvaili lajin holotyypin Veraguasta vuonna 1855.

## Lähteet
Antillienhohtokolibri

**Antillienhohtokolibri** (*Anthracothorax dominicus*) on neotrooppisen alueen kiitäjälintu. Sen esiintymisalue käsittää Hispaniolan ja Puerto Ricon saaret, muutamia niiden lähistöllä olevia pienempiä saaria, sekä Neitsytsaaret. Lajista tunnetaan kaksi alalajia. Carl von Linné kuvaili lajin holotyypin Hispaniolasta vuonna 1766.

## Lähteet
Viherhohtokolibri

**Viherhohtokolibri** (*Anthracothorax viridis*) on Puerto Ricon kotoperäinen kiitäjälintu. Jean-Baptiste Audebert ja Louis Jean Pierre Vieillot kuvailivat lajin holotyypin Puerto Ricosta vuonna 1801.

## Lähteet
Vasili Šelgunov

**Vasili Andrejevitš Šelgunov** (, 20. elokuuta 1867 Pihkovan läänin Slavkovitšin kylä – 2. huhtikuuta 1939) oli venäläinen sosiaalidemokraatti ja bolševikkivallankumouksellinen.

Vasili Šelgunov syntyi talonpoikaisperheeseen. Vuodesta 1876 lähtien hän työskenteli tehdastyöläisenä Pietarissa. Vuonna 1886 hän liittyi Pavel Totšisskin ja myöhemmin Mihail Brusnevin johtamiin sosiaalidemokraattisiin ryhmiin. Vuonna 1893 hän tutustui V. I. Leniniin. Vuodesta 1894 lähtien hän levitti vallankumouksellista propagandaa Obuhovin tehtaalla ja osallistui Taisteluliitto työväenluokan vapauttamiseksi -järjestön perustamiseen.

Joulukuussa 1895 Šelgunov pidätettiin ja maaliskuussa 1897 hänet karkotettiin Arkangelin lääniin. Joulukuussa 1902 hän palasi Pietariin, joutui pidätetyksi ja siirtyi Bakuun. Syksyllä 1904 Šelgunov palasi hoitamaan silmäsairauttaan Pietariin, jossa hän osallistui Venäjän sosiaalidemokraattisen työväenpuolueen toimeksiannosta Georgi Gaponin johtaman työväenliikkeen toimintaan. Vuoden 1905 vallankumouksen aikana hän teki propagandatyötä Pietarin tehdastyöläisten keskuudessa sekä toimi puolueen kaupunkikomitean ja työväenneuvoston jäsenenä. Joulukuussa 1905 Šelgunov suljettiin Krestyn vankilaan, jossa hän sokeutui lopullisesti. Vuonna 1911 hän toimi bolševikkien julkaiseman *[[Zvezda (pietarilainen sanomalehti)|Zvezda]]*-lehden virallisena toimittajana joutuen kolmesti vangituksi. Vuonna 1912 hän osallistui *[[Pravda]]n* perustamiseen. Vuosina 1912–1916 hän oli karkotettuna Pohjois-Kaukasiaan.

Vuosina 1917–1918 Šelgunov toimi bolševikkipuolueen Pietarin ja Moskovan kaupunkikomiteoissa ja vuoteen 1920 saakka maanalaisessa työssä Kubanilla. Jäätyään eläkkeelle vuonna 1924 hän kuului vanhojen bolševikkien yhdistyksen puhemiehistöön.

Šelgunovin luona entisessä Aleksandrovskojen kylässä kokoontui vuonna 1894 Leninin johtama työläiskerho. Vuonna 1967 rakennukseen avattiin vallankumoushistoriallinen museo, joka vuonna 1995 muutettiin Nevskaja zastava -nimiseksi kotiseutumuseoksi. Museoon kuuluu Šelgunoville omistettu muistohuone. Rakennuksen yhteyteen 1970-luvun alussa pystytetyssä Pietarin ensimmäisten marxilaisten muistomerkissä on hänen rintakuvansa. Lähellä sijaitseva katu nimettiin Šelgunovin mukaan vuonna 1962.

## Lähteet